凡鳥銃長約三尺，鐵管載藥，嵌盛木棍之中，以便手握。凡錘鳥銃，先以鐵捶一條大如箸為冷骨，裹紅鐵錘成。先為三接，接口熾紅，竭力撞合。合後以四棱鋼錐如箸大者，透轉其中，使極光淨，則發藥無阻滯。其本近身處，管亦大於末，所以容受火藥。發藥不用信引孔口通內處露消分厘，捶熟苧麻點火。左手握銃對敵，右手發鐵機逼苧火於消上，則一發而去。